open-index/open-wikipedia-markdown huggingface dataset:
Miguel Payá y Rico

** Miguel Payá y Rico ** (født 20. desember 1811 i Beneixama ved Valencia i Spania, død 25. desember 1891 i Toledo) var en av den katolske kirkes kardinaler, og var erkebiskop av Santiago de Compostela 1874–1886, og erkebiskop av Toledo 1886–1891.

Han ble kreert til kardinal i mars 1877 av pave Pius IX.

Han deltok ved konklavet 1878 som valgte pave Leo XIII.

## Referanser


## Eksterne lenker
* 
* Biografi på The Cardinals of the Holy Roman Church
The Stooges

**The Stooges** var et amerikansk rockeband fra Detroit. Deres musikk var støyete, energisk og ganske usofistikert, og deres musikkstil blir regnet som en forløper til punk. The Stooges oppnådde aldri den helt store suksessen i sin samtid, men blir regnet som et av rockens mest innflytelsesrike band og har blant annet vært inspirasjonskilde for band som New York Dolls, Ramones, Soundgarden og Sonic Youth.

The Stooges ble grunnlagt i 1967 av James Osterberg (som tok artistnavnet «Iggy Stooge», og senere «Iggy Pop») sammen med brødrene Ron og Scott Asheton på henholdsvis gitar og trommer og Dave Alexander på bass. Bandet ble kjent for sine ville sceneshow, hvor Iggy kunne finne på å smøre seg inn med blod eller peanøttsmør, skjære seg opp med glass eller hoppe ut blant publikum. 

I 1968 fikk bandet platekontrakt, og de ga ut sitt første album *The Stooges* året etter. Deres neste album *Fun House* ble gitt ut i 1970. På dette tidspunktet slet samtlige medlemmer, og Iggy spesielt, med tungt narkotikamisbruk. Alexander forlot bandet samme år og ble erstattet av gitaristen James Williamson, mens Ron Asheton overtok bassen. Året etter ble Stooges oppløst.

I 1972 hadde Iggy fått narkotikamisbruket under kontroll og ble kjent med David Bowie, og med Bowies hjelp ble Stooges gjenforent og ga ut sin tredje plate *Raw Power* i 1973, nå under navnet **Iggy & The Stooges**. Til tross for at Bowie hadde produsert platen, ble heller ikke denne platen noen suksess salgsmessig, og Stooges ble oppløst for godt senere samme år. 

Iggy Pop fikk senere suksess som soloartist, mens de andre medlemmene i gruppen ikke har satt dype spor etter seg i musikkhistorien utenom Stooges. I 2003 ble bandets originalbesetning, minus nå avdøde Dave Alexander som ble erstattet med Mike Watt fra punkbandet Minutemen.

## Medlemmer
* Iggy Pop (vokal)
* Ron Asheton (gitar, bass) (død)
* Dave Alexander (bass) (død)
* Scott Asheton (trommer) (døde i 2014)
* James Williamson (gitar)

## Diskografi
* *The Stooges* (1969)
* *Fun House* (1970)
* *Raw Power* (1973)
* *Telluric Chaos* (Live, 2005)
* *The Weirdness* (2007)

## Konserter i Norge
Bandet har etter gjenforeningen i 2003 spilt fire konserter i Norge.
*Bergenshallen, Bergen – 5. mai, 2006
*Buktafestivalen, Tromsø – 21. juli, 2007
*Gamlebyen, Fredrikstad – 7. september 2007
*Øyafestivalen, Oslo – 11. august 2010
*Parkenfestivalen, Bodø – 20. august 2011

## Referanser


## Eksterne lenker
* 
* 
*
Ryggmargen

**Ryggmargen** (latin: *medulla spinalis*) eller **ryggnerven** er et rør av flettede nervetråder beskyttet av ryggsøylen. Den utløper fra hjernen og er en del av sentralnervesystemet. Ryggmargens hovedfunksjon er videresending av informasjon mellom hjernen og det perifere nervesystemet. Ryggmargen strekker seg fra medulla oblongata og ned til filum terminale. Hos menn er den ca. 45 cm og hos kvinner er den ca. 42 cm. Ryggmargen blir ikke tykkere enn ca. 14 mm. Ryggmarg er ikke det samme som ryggrad, men ryggmargen ligger bak ryggraden, beskyttet av beinbuer som er vokst fast i ryggvirvlene under. Nerverøret løper ut fra hjernen og stopper et sted mellom L1 og L2. Vi har 31 ryggmargsnerver segmenter. 8 cervicale, 12 thoracicale, 5 lumbare (korsryggen), 5 sacrale og 1 coccygeal.

Ryggmarg finnes hos alle ryggstrengdyr og er et typisk kjennetegn for denne gruppen.

## Referanser
Elfin

**Elfin Sports Car Company** er en liten australsk bilprodusent, startet av Garrie Cooper.  Den første modellen var Elfin Clubman i 1961.

Det nåværende modellutvalget består av:
*MS8 Clubman
*MS8 Streamliner
*Type 3 Clubman

## Eksterne lenker
* Offisiell hjemmeside for produsenten
A.A. Milne

**Alan Alexander Milne** (1882–1956) var en britisk forfatter, kjent for bøkene om *[[Ole Brumm]]*. Han skrev også barnerim, noen som også omhandler Ole Brumm og vennene hans. Han var en kjent forfatter, hovedsakelig som dramatiker, før den enorme suksessen med Ole Brumm overskygget hans tidligere litterære verk.

## Liv og virke
Milnes ble født og vokste opp i London. Som barn hadde han blant andre H.G. Wells som lærer. Han gikk på Westminster School og Trinity College i University of Cambridge der han studerte matematikk. Under Cambridge-tiden var han redaktør for studentmagasinet *Granta*.

Milne var frilanser i noen år før han i 1906 ble ansatt i det britiske humorbladet *[[Punch (tidsskrift)|Punch]]*. Milne deltok i den britiske hæren under den første verdenskrig, men etter krigen skrev han en fordømmelse av krig i *Peace with Honour* (1934) (som han modererte noe i 1940 med *War with Honour*). 

Han giftet seg med Dorothy «Daphne» de Sélincourt i 1913. De fikk en sønn, Christopher Robin Milne, født 1920. Som barn var han grunnlaget for figuren Christopher Robin i *[[Ole Brumm]]*, *[[Huset på Bjørnehjørnet]]* og to diktsamlinger. I 1925 kjøpte familien et landsted i Hartfield i East Sussex, i nærheten av det som skulle bli modellen for Hundremeterskogen. Han bodde her de siste årene av livet, etter en hjerneoperasjon  i 1952.

I tillegg til de fire barnebøkene er kriminalromanen *The Red House Mystery* fra 1922 utgitt på norsk, som *Mysteriet i det røde hus* (1978).

## Referanser


## Eksterne lenker
* 
* 
* 
*  Alan Alexander Milne i NRK Forfatter
* 
*  Portretter av A. A. Milne i National Portrait Gallery
*  Essayer av Milne hos *Quotidiana.org*
*  Milne extract i *The Guardian*
Alternativ historie

**Alternativ historie** er en litteratursjanger som foregår i en oppkonstruert verden hvor historien skiller seg fra vår på et eller flere punkter.  Et eksempel er romanen og senere filmen *Fedreland* av Robert Harris.  Den foregår i et tenkt, større Berlin kalt Germania etter at Tyskland vant Andre verdenskrig. Forfatteren Robert Conroy er kjent for sine fem alternativhistoriske romaner.

Norske forfattere har bare sjelden skrevet i denne sjangeren. Ett norsk eksempel er Helge Fauskangers roman *Fullmåne over Uroba* (2009). Fauskangers bruk av sjangren er egentlig satirisk, idet han rett og slett speilvender mye av verdenshistorien: Mayaene oppdaget Europa før Columbus kunne oppdage Amerika, så i moderne tid ligger det selvsagt en nasjon som er nesten identisk med USA i *Europa*, mens det kontinentet vi kaller Amerika, er blitt "Den gamle verden".

## Se også
*Kontrafaktisk historie
*Science fiction
*Fantasy

## Litteratur
*Øystein Sørensen: *Historien om det som ikke skjedde : Kontrafaktisk historie*, Aschehoug, Oslo 2004

## Eksterne lenker
* Uchronia: Annotert database over alternativ historie i litteraturen. 2700+ titler fra 1700-tallet til i dag
Elcat

**Elcat** er en finsk produsent av elektriske biler, startet i 1974.  De holder til i Träskända.  Selskapet var eid av kraftselskapet Fortum.  Opp til nå har fler enn 160 biler blitt laget.  De største brukerne er det finske Postverket og budfirmaer i Stockholm.

Modellene heter:

* Cityvan 200
* Citywagon 200
* Cityvan 202
* Citywagon 202

## Eksterne lenker
*
Lorenzo Nina

**Lorenzo Nina** (født 12. mai 1812 i Recanati i Italia, død 25. juli 1885 i Roma) var en av den katolske kirkes kardinaler, og var tilknyttet Den romerske kurie. Han var blant annet prefekt for Kongregasjonen for studiene 1877&ndash;1878, og Statssekretær 1878&ndash;1880, og deretter for Kongregasjonen for Tridentinerkonsilet 1881&ndash;1885 og samtidig Kongregasjonen for kirkelig immunitet 1881&ndash;1885.

Han ble kreert til kardinal i mars 1877 av pave Pius IX.

Han deltok ved konklavet 1878 som valgte pave Leo XIII.

## Referanser


## Eksterne lenker
* Biografi på The Cardinals of the Holy Roman Church
ERF

**ERF** er et britisk lastebilmerke og tidligere lastebilprodusent, startet i Sandbach i 1931 av Edwin Richard Foden. Selskapet sluttet å produsere selv i 2002.

Foden-familien er også kjent for lastebilmerket Foden. Edwin Richard startet ERF etter en intern stridighet om å bruke dieselmotorer. ERF brukte dieselmotorer, og klarte seg mye bedre enn Foden i begynnelsen.

Tyske MAN overtok merket i 2000.

## Eksterne lenker
* 
* Bilnorge.no sin historie om merket
Excalibur (bilmerke)

**Excalibur** er et amerikansk bilmerke, startet av Brooks Stevens (1911&ndash;1995).  De bygger biler i retro-stil. 

Den første prototypen var en bil med mange likhetstrekk med Mercedes' SSK-modell fra 1927. Den ble bygget på chassiset til Studebakers Lark Daytona Cabriolet-modell og fikk navnet Mercebaker SS.  Den ble vist på bilutstillinger i 1964, den første i april i New York. Den første prototypen hadde et aluminiumskarosseri og en Studebaker V8-motor med kompressor på 290 hk. Denne ble ganske tidlig erstattet med Chevrolets 327 kubikktommer 300 hestekrefters Corvette-motor da produksjonen startet. Karosseriet ble tidlig i produksjonen erstattet av glassfiber. De tidligste utgavene var god for 0&ndash;100 km/h på cirka 5,5 sekunder.

I 1997 hadde de produsert over 3500 biler.

## Eksterne lenker
* Excalibur-historien  (engelsk)
Flyvefisken

***Flyvefisken*** er tittelen på en roman fra 1914. Flyvefisken er en fiktiv mekanisk konstruksjon. Den er bygget av oppfinneren Ilmari Erko i Jonas Fjeld-bøkene. Den er en ubåt, som også kan sprette opp av vannet, folde ut vinger og fly. 

Flyvefisken bærer kanoner som skyter et spesielt sprengstoff: Det blir skildret at den sikter inn sitt mål ved at to kameraer fikserer på målet (det ville være logisk å regne med ett horisontalt og ett vertikalt), og bildene fra disse to kan sees på en skjerm inne i maskinen. Når disse to bildene ligger helt presist oppå hverandre, skyter man, og treffer. Sprengstoffet er en elektrisk ladning som uten lyd eller eksplosjon river atomene og materien i målet fra hverandre.

Flyvefisken er utrustet med et panser laget av en fiktiv ståltype som Ilmari Erko har konstruert. Dette stålet er veldig lett, men er mye, mye sterkere enn vanlig herdet stål. Fargen beskrives som grønnaktig. Dette stålet har ikke noe spesielt navn, men brukes i mange av Erkos øvrige oppfinnelser.

Flyvefisken blir laget i boken med samme navn, og spiller en helt sentral rolle i verdenskrigen som blir skildret i denne. Den er for så vidt også utløseren til denne krigen (i bøkene inntreffer den rundt 1921).

## Referanser
Edward Henry Howard av Norfolk

**Edward Henry Howard ** (født 13. februar 1829 i Hainton nær Nottingham i England, død 16. september 1892 i Hatch Beauchamp nær Brighton) var en av den katolske kirkes kardinaler, og var tilknyttet Den romerske kurie, der han virket frem til sitt siste alvorlige sykeleie.

Han ble kreert til kardinal i mars 1877 av pave Pius IX, med *[[Santi Giovanni e Paolo (Roma)|Santi Giovanni e Paolo]]* som tittelkirke.

Han deltok ved konklavet 1878 som valgte pave Leo XIII.

Howard var den annen kardinal i hertugslekten av Norfolk. Den første var dominikaneren Philip Thomas Howard av Norfolk (kreert i 1675).

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal *Edward Henry Howard*
## Referanser


## Eksterne lenker
* Biografi på The Cardinals of the Holy Roman Church
Marstal kommune

**Marstal kommune** er en tidligere kommune på øyen Ærø i Fyns amt i Danmark som eksisterte fra 1970 til 2005. Fra og med 1. januar 2006 er en kommunen en del av nye Ærø kommune i Region Syddanmark. 

## Borgermestre
*  Karsten Landro (K) 1998–2006
*  Grethe Hansen (S) 1994–1997
*  Ole Pihl (K) 1986–1993
*  Robert Stærke Kristensen (K) 1974–1985
*  Harald Madsen (Lokal liste) 1970–1974

## Referanser
Munkebo kommune

**Munkebo kommune**  en tidligere kommune i Fyns amt i Danmark. Kommunen ble dannet ved kommunalreformen i 1970. Siden kommune- og regionreformen 2005–2007 er kommunen fra og med 1. januar 2007 innlemmet i den nye  Kerteminde kommune i Region Syddanmark. 

Ved det danske kommunalvalget i november 2005 ble Munkebos egen borgermester Palle Hansborg-Sørensen også valgt til ny ordfører for den sammenslåtte Kerteminde kommune, hvor han avløste bykommunens avtroppende borgermester Else Møller.

## Borgermestre
* Palle Hansborg-Sørensen (S) 1990–2006
* Axel Jørgensen (S) 1970–1989

## Referanser
Middelfart kommune

**Middelfart kommune** er en kommune vest på Fyn i Region Syddanmark. Kommunesenteret er Middelfart, med en viktig forbindelse til fastlandet Jylland via Lillebæltsbroen.

Middelfart kommune ble etablert i forbindelse med kommunalreformen fra 1. januar 2007 og er en sammenslåing av tidligere Ejby kommune, Middelfart kommune (1970–2006) og Nørre Aaby kommune. 

Fra 1970 til 1. januar 2007 hadde kommunen i Fyns amt et areal på bare 72,31 km², med 20&nbsp;186 innbyggere i 2003.

## Politikk
Ved kommunalvalget 15. november 2005 ble Steen Dahlstrøm (S) gjenvalgt som borgermester. Han hadde vært borgermester i tidligere Middelfart kommune fra 1986.

### Borgermestre
* Anders Møllegård (V) 2026–
* Johannes Lundsfryd Jensen (S) 2017–2025
* Steen Dahlstrøm (S) 2007–2017 

### Kommunalrådet

• 

## Noter



## Referanser
 



## Eksterne lenker
*
Nørre Aaby kommune

**Nørre Aaby kommune** er en tidligere kommune i Fyns amt i Danmark. Kommunen ble dannet ved kommunalreformen i 1970, men ble oppløst ved kommune- og regionreformen 2005–07 og innlemmet i den nye Middelfart kommune i Region Syddanmark.

## Borgermestre
* Hanne R. Christensen (Venstre) 2002–2006
* Torben Knudsen (Venstre) 1987–2001
* Frederik Larsen (Venstre) 1970–1987

## Referanser
Nyborg kommune

**Nyborg kommune** er en dansk kommune  på Fyn i Region Syddanmark. Kommunen har en befolkning på 32&nbsp;262 innbyggere (2023) og administrasjonssenteret ligger i Nyborg.

Nyborg ble etablert i forbindelse med Kommunalreformen i 2007 og er en sammenslåing av Nyborg kommune (1970–2006), Ullerslev kommune og Ørbæk kommune.

Fram til 1. januar 2007 tilhørte Nyborg kommune det tidligere Fyns amt. Før reformen hadde kommunen et areal på 83,57 km², med i alt 18&nbsp;833 innbyggere i 2004. Den gamle kommunen bestod stort sett av administrasjonssenteret Nyborg.

## Politikk
### Forberedelser til kommunesammenslåingen i 2007
Denne kommunen kunne ha mistet Flødstrup Sogn i Ullerslev kommune siden kommunalreformens forlikspartier – Venstre, Konservative og Dansk Folkeparti – krevde folkeavstemning her, men 30. mars 2005 stemte 315 mot 303 velgere for å knytte sognet til Nyborg.

Ved kommunalvalget 15. november 2005 ble Nyborgs Jørn Terndrup fra Venstre valgt til ny borgermester for den sammenslåtte kommunen.

### Borgermestre
* Kenneth Muhs (V) 2014–
* Erik Christensen  (S) 2010–2013 
* Jørn Terndrup (V) 2007–2009

### Kommunalrådet

## Noter



## Referanser
 

 
 



## Eksterne lenker
*
Otterup kommune

**Otterup kommune** er en tidligere kommune i Fyns amt i Danmark som eksisterte fra 1970 til 2006. Fra og med 1. januar 2007 inngår kommunen i den nyopprettede Nordfyns kommune i Region Syddanmark.

## Borgermestre
* Bent Dyssemark (Venstre) 1998–2006
* Axel Rasmussen (Venstre) 1990–1997
* Jacob Mikkelsen (S) 1986–1989
* Axel Rasmussen (Venstre) 1982–1985
* Erik Olsen (KF) 1980–1981
* Carl Peter Hovendal (Venstre) 1970–1980

## Referanser
Odense kommune

**Odense kommune** er en dansk kommune på Fyn i Region Syddanmark. Kommunen har en befolkning på 207&nbsp;762 innbyggere (2023) og administrasjonssenteret ligger i Odense.

Før kommunalreformen i 2007 var Odense en kommune i, og administrasjonssenter for Fyns amt. Etter reformen gjeldende fra 1. januar 2007 er kommunegrensene uforandret. 

## Politikk
### Folkevalgte borgermestre i Odense
* J.L. Christensen, (K) (1919)
* A.P. Henriksen, (K) (1919–1925)
* H. Chr. Petersen, (K) (1925–1937)
* I. Vilh. Werner, (S) (1937–1958)
* Holger Larsen, (S) (1958–1973)
* Verner Dalskov, (S) (1973–1993)
* Anker Boye, (S) (1994–2005)
* Jan Boye, (K) (2006–2009)
* Anker Boye, (S) (2010–2013 og 2014–2016)
* Peter Rahbæk Juel, (S) (2017–)

### Kommunalrådet 2001–

## Noter



## Referanser
 

 


## Eksterne lenker
*
Ringe kommune

**Ringe kommune** er en tidligere kommune i Fyns amt i Danmark som eksisterte fra 1970 til 2006. Fra og med 1. januar 2007 er den innlemmet i den nye Faaborg-Midtfyn kommune, som ledd i kommune- og regionreformen 2005–07.

Ved kommunevalget 15. november 2005 ble Ringes egen borgermester Bo Andersen også valgt til den nye kommunen Faaborg-Midtfyns verv som borgermester. Samtidig ble byen Ringe opprettholdt som den kommunesenter også for den nye sammenslåtte kommunen.

## Borgermestre
* Bo Andersen (V) 1994–2006
* Erik Hansen (V) 1974–1993
* Carl Stokkebro (V) 1970–1974

## Referanser
Sigbjørn Hølmebakk

**Sigbjørn Hølmebakk** (født *Sigbjørn Marius Hølmebakk* 2. februar 1922 på Feda i Vest-Agder, (død 25. november 1981 i Oslo) var en norsk forfatter. Han var også aktiv i folkebevegelsen mot atomvåpen i Norge og en av initiativtagerne til stiftelsen av Sosialistisk Folkeparti. I 1961 skrev han i Dagbladet den senere så berømte kronikken «Brønnpisserne» om mistenkeliggjøring og personforfølgelse av kommunister og andre radikale.

Hølmebakk debuterte litterært i 1950 med novellesamlingen *Ikke snakk om høsten*. Som forfatter var han realist. Han skrev om eksistensielle spørsmål med driv og sterke miljøskildringer. Han ble en folkekjær forfatter før han døde bare 59 år gammel. Han var gift flere ganger og ble far til i alt åtte barn. Flere av etterkommerne hans er også forfattere. Hans bror var den kjente forlagsredaktøren Gordon Hølmebakk.

Flere av Hølmebakks romaner ble filmatisert. *Fimbulvinteren* (1964) om tyskernes brenning av Finnmark ble filmatisert som *[[Brent jord]]* i 1969 med regi av Knut Andersen. *[[Hurra for Andersens]]* ble filmatisert i 1966 med regi av Knut Andersen. *[[Jentespranget]]* (1970) ble filmatisert i 1973 med regi av Knud Leif Thomsen. *[[Karjolsteinen]]* (1975) ble filmatisert i 1977 med regi av Knut Andersen.  

En byste av Hølmebakk er plassert på hjemstedet Feda, ved Feda skole. 

## Bibliografi
* *Ikke snakk om høsten* &ndash; noveller (1950)  
* *Det hvite fjellet* &ndash; roman (1954)
* *Menneskefiskeren* &ndash; roman (1956) 
* *Salve sauegjeter*&ndash; barnebok (1959)
* *Emigranten* &ndash; roman (1959)
* *Fimbulvinteren* &ndash; roman (1964)
* *Hurra for Andersens* &ndash; roman (1966)
* *Jentespranget* &ndash; roman (1970)
* *Tolv trøndere og to andre fortellinger* &ndash; noveller (1973)
* *Hundevakt, grålysning * &ndash; artikler (1974)
* *Karjolsteinen* &ndash; roman (1975)
* *Sønnen* &ndash; roman (1978)
* *Fredlaustona* &ndash; ufullendt, posthumt utgitt (1983)
* *Liljer i snøen* &ndash; noveller og reisebrev fra 1950- og 1960-tallet (1992)
* *13 noveller* &ndash; noveller i samling (2004)

## Drama
* *Det siste kvarter* &ndash; hørespill, NRK (1960)
* *Et lite kapitel av en stor manns dagbok* &ndash; hørespill, NRK (1961)
* *Det siste kvarter* &ndash; NRK fjernsynsteateret (1962)
* *Heltedød til salgs* &ndash; Det Norske Teateret (1968)
* *[[Pappa er ikke glad i oss lenger (TV-film)|Pappa er ikke glad i oss lenger]]* &ndash; NRK fjernsynsteateret (1971)

## Filmografi (utvalg)
### Manus
* 1958 – *[[Elias rekefisker]]*
* 1957 – *[[På slaget åtte]]*

## Priser
* Gyldendals legat 1956
* Kritikerprisen 1975, for *Karjolsteinen*
* Doblougprisen 1976

## Eksterne lenker
* 
* 
*  Sigbjørn Hølmebakk  hos Gyldendal Norsk Forlag
*  Utdypningartikkel om Sigbjørn Hølmebakk hos Store norske leksikon, Forfatter: Tom Lotherington, besøkt 18.04.2009
Frank Rijkaard

**Franklin Edmundo Rijkaard** (IFA) (født 30. september 1962 i Amsterdam) er en nederlandsk tidligere fotballspiller og senere fotballtrener. Han var hovedtrener for FC Barcelona fra 2003 til han fikk sparken 8. mai 2008, og i Galatasaray fra 2009 til 2010.

## Klubbkarriere
Frank Rijkaard debuterte som profesjonell spiller for Ajax Amsterdam i sesongen 1980–81, og scoret allerede i sin første kamp. I 1982 vant han sitt første mesterskap med Ajax, som forsvarte tittelen året etter. I 1987, i det som ville ha vært Rijkaards fjerde år under legenden Johan Cruijff som hovedtrener, stormet Rijkaard ut av treningsfeltet og lovet at han aldri mer ville spille for Cruyff. Etter et år i den spanske klubben Real Zaragoza gikk han til den italienske klubben AC Milan.

I løpet av fem sesonger i Italia opplevde Rijkaard stor suksess. Sammen med landsmennene Marco van Basten og Ruud Gullit vant Milan serievinnercupen to ganger og Serie A to ganger. Etter fem utrolige sesonger gikk Rijkaard tilbake til Ajax. I sine to siste sesonger som spiller ble han nederlandsk mester to ganger, og han avsluttet karrieren ved å vinne Champions League-finalen mot AC Milan.

## Landslagskarriere
Rijkaard debuterte på  i 1981, sammen med barndomsvennen Ruud Gullit. Høydepunktet i landslagskarrieren var mesterskapstittelen i EM 1988. Han spilte i alt 73 landskamper og scoret ti mål. Han spilte sin siste kamp for Nederland i 3-2-tapet for  i kvartfinalen i VM 1994.

## Trenerkarriere
Trenerkarrieren fikk en brå start, uten erfaring fikk han jobben som nederlandsk landslagssjef i 1998. Målet var å vinne EM 2000, som Nederland og Belgia var vertskap for. Etter tapet for  i semifinalen sa Rijkaard opp jobben.

Han begynte å trene Sparta Rotterdam, men etter en sesong rykket klubben ned for første gang i historien.

Rijkaard trente FC Barcelona fra 2003-2008, og vant blant annet to seriemesterskap og Champions League en gang. 5. juni 2009 ble han ansatt som trener i tyrkiske Galatasaray.

## Referanser


## Eksterne lenker
* 
* 
*  Frank Rijkaard – OnsOranje U21
Frédéric de Falloux du Coudray

** Frédéric de Falloux du Coudray ** (født 15. august 1815 i Bourg d'Iré ved Angers i Frankrike, død 22. juni 1884 i Tivoli) var en av den katolske kirkes kardinaler, og var tilknyttet Den romerske kurie.

Han ble kreert til kardinal i mars 1877 av pave Pius IX.

Han deltok ved konklavet 1878 som valgte pave Leo XIII.

## Referanser


## Eksterne lenker
* Biografi på The Cardinals of the Holy Roman Church
Bartolomeo D’Avanzo

** Bartolomeo D'Avanzo ** (født 3. juli 1811 i Avella i Kongedømmet Sicilia i Italia, død 20. oktober 1884 i Avella) var en av den katolske kirkes kardinaler, og var  biskop av Calvi og Teano 1860&ndash;1884. 

Han ble i 1860 utsatt for et attentat, men den av kulene traff hans pektoralkors (brystkors) og det reddet antagelig hans liv. På grunn av skadene og på grunn at tidens politiske situasjon og antiklerikalisme kunne han ikke vende tilbake til sitt bispedømme på mange år, men holdt til i et kapusinerkonvent i Sorrento til 1867.

Han ble kreert til kardinal i 1876 av pave Pius IX, med *[[Santa Susanna]]* som tittelkirke.

Han deltok ved konklavet 1878 som valgte pave Leo XIII.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1778-1876) *1828
* Kardinal *Bartolomeo D’Avanzo* (1811-1884) *1852

## Referanser
Johannes Baptiste Franzelin

** Johannes Baptist Franzelin** (født 15. april 1816 i Aldein ved Trient i Tirol i Østerrike, nå i Italia, død 11. desember 1886 i Roma) var en av den katolske kirkes kardinaler som blant annet som pavelig teolog under Første Vatikankonsil. Han var prefekt for Kongregasjonen for avlater og relikvier 1885&ndash;1886. Franzelin tilhørte Jesuittordenen.

Han ble kreert til kardinal i 1876 av pave Pius IX.

Han deltok ved konklavet 1878 som valgte pave Leo XIII.

## Referanser


## Eksterne lenker
* Biografi på The Cardinals of the Holy Roman Church
Godefroy Brossais-Saint-Marc

** Godefroy Brossais-Saint-Marc** (født 5. februar 1803 i Rennes i Frankrike, død 26. februar 1878 i Rennes) var en av den katolske kirkes kardinaler. Han var erkebiskop av Rennes 1841&ndash;1178.

Han ble kreert til kardinal i september 1875 av pave Pius IX, med *[[Santa Maria della Vittoria]]* som tittelkirke.

Han deltok ved konklavet 1878 som valgte pave Leo XIII og døde seks dager etter.

## Referanser


## Eksterne lenker
*  Biografi på The Cardinals of the Holy Roman Church


Fil:100Fi472 Godefroy Brossay-Saint-Marc.jpg|Godefroy Brossay-Saint-Marc
Fil:Rennes (35) Métropole Saint-Pierre Statue de Mgr Brossay-Saint-Marc 03.jpg|Detalj av statue av Godefroy Brossais-Saint-Marc
The Kids

**The Kids** er en norsk popmusikkgruppe stiftet i 1979 som hadde bakgrunn fra Sør-Trøndelag.

## Bakgrunn
Mens Dag Ingebrigtsen kom fra Trondheim, kom resten av gruppemedlemmene fra tettstedet Melhus, et par mil sør for Trondheim. Gruppen ble stiftet i 1979. Enkelte av medlemmene hadde spilt sammen i andre sammenhenger før den tid.

## «Hun er forelska i lærer'n»
The Kids' mest kjente sang er «Hun er forelska i lærer'n», som toppet både VG-lista og Norsktoppen høsten 1980. Til denne sangen ble det også spilt inn en musikkvideo, noe gruppen etter sigende var første ute med å gjøre i Norge. Opptakene ble gjort sommeren samme år i gamle, nå revede, Elverhøy skole (lokalt kalt «Grønnskolen») i Melhus, hvor også flere lokale statister deltok. Videoen ble blant annet vist i NRK-programmet *[[Zikk Zakk]]*, som var det eneste riksdekkende musikkprogrammet på TV for ungdom på den tid. Visningen førte til det endelige gjennombruddet for både gruppen og sangen, og «Hun er forelska i lærer'n» lå etter dette flere uker på førsteplass på VG-lista. Det tilhørende debutalbumet *[[Norske jenter]]* solgte til platina.

I 1981 ga gruppen ut sitt neste album, *[[Sønner av Norge (album)|Sønner av Norge]]*, som var noe mer hardrock-inspirert. Dette albumet solgte ikke like bra som debutalbumet. Sangene på andrealbumet nådde ikke opp på musikklistene og ble dermed mindre spilt på radio.

## Etter The Kids
Medlemmene i The Kids ble vinteren 1982 enige om å oppløse gruppen. Dag Ingebrigtsen og Torstein Flakne var imidlertid begge relativt raskt ute med å etablere en ny musikkgruppe på hver sin kant, henholdsvis TNT og Stage Dolls. Flakne ble etter hvert også en mye brukt komponist og studiomusiker for andre norske og også nordiske musikkartister. Etter at Svein Morten Lunde døde i 1996, er Ragnar Vigdal noen tiår etter oppløsningen den eneste av bandets tidligere medlemmer som ikke er aktiv innenfor musikkbransjen.

## Gjenforening
Både i 1996 og 2007 kom medlemmene i The Kids sammen igjen og gjennomførte opptredener på utvalgte steder i Norge i løpet av sommerhalvåret. Bassist Svein Morten Lunde, som døde i desember 1996, ble på 2007-turnéen erstattet av Terje Storli (fra Stage Dolls). I 2019 ble bandet nok en gang gjenforent under musikkfestivalen Åre Live.

## Diskografi
### Album
* *[[Norske jenter]]* (1980)
* *[[Hon är förälskad i lärar'n]]* (1981)
* *[[Sønner av Norge (album)|Sønner av Norge]]* (1981) 
* *[[Sons of Norway (album)|Sons of Norway]]* (1981)
* *[[Sønner av norske jenter &ndash; The Kids Greatest Hits]]* (CD, 1996)
* *[[Hits fra Kids]]* (CD, 2007)

### Singler
* «Hun er forelska i lærer'n»/«Fanklubb» (1980)
* «Norske jenter»/«En liten pike» (1980)
* «She's in Love With the Teacher»/«Zero» (1981)
* «Stål i ben og armer»/«Skoletrøtt» (1981)
* «Förälskad i lärarn»/«Forelska i lærer'n» (1981)
* «Vil du værra med mæ hjæm i natt» (1996)

## Medlemmer
### Siste medlemmer
* Dag Ingebrigtsen – vokal
* Torstein Flakne – gitar
* Ragnar Vigdal – trommer
* Arild Samstad – tangentinstrumenter
* Terje Storli – bassgitar

### Tidligere medlemmer
* Svein Morten Lunde – bassgitar (død 1996)

## Referanser


## Eksterne lenker
*
Salvatore Nobili Vitelleschi

**Salvatore Nobili Vitelleschi** (født 28. juli 1818 i Roma i Italia, død 17. oktober 1875 i Roma) var en av den katolske kirkes kardinaler, var tilknyttet Den romerske kurie, og var erkebiskop av Osimo e Cingoli 1863&ndash;1871 men ble forhindret av den italienske regjering i å ivareta embedet.

Han ble kreert til kardinal *[[in pectore]]* i mars 1875 av pave Pius IX, publisert i september samme år.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal *Salvatore Nobili Vitelleschi* (1818-1875) *1855

## Referanser


## Eksterne lenker
* Biografi på The Cardinals of the Holy Roman Church
Vitruvius

**Marcus Vitruvius Pollio**, oftest bare kalt **Vitruvius** eller **Vitruv** (født ca 80–70 f.Kr. – død etter ca 15 f.Kr.) var en romersk forfatter, arkitekt og ingeniør som skrev det store verket *[[De architectura|De Architectura libri decem]]* («Ti bøker om arkitektur»). Det er det eldste bevarte verket om arkitektur og det eneste overleverte fra Romerriket. Bøkene er skrevet i tiden mellom 27 og 23 f.Kr. De architectura fikk stor betydning for renessansens gjenoppdagelse av klassisk gresk arkitektur. Den eneste bygningen som vi vet at Vitruvius har arbeidet på, var en basilika i Fanum Fortunae (dagens Fano), men bygningen er i dag forsvunnet.

Ved sin egen beskrivelse  tjenestegjorde Vitruvius som *ballista* (artillerist) og fungerte antagelig som offiser med ansvar for *doctores ballistarum* (artillerieksperter) og *libratores* (som opererte maskinene).

Vitruvius stilte tre krav til bygninger: De skulle være vakre (*venustas*), varige (*firmitas*) og nyttige (*utilitas*). Vitruvius gjorde også studier av menneskekroppen, og det var Vitruvius' tanker som lå til grunn for Leonardo da Vincis *[[Den vitruviske mann]]*. Vitruv er kjent blant annet for studier av vakre proporsjoner og hvordan proporsjoner kunne uttrykkes i enkle forholdstall (som han dels hadde lært av Pythagoras). I arkitekturen dreide det seg blant annet om forholdet mellom husets høyde, lengde og bredde og forholdene kunne uttrykkes med de minste heltallene 1, 2, 3 og 4. Vitruvs bok *Om arkitektur* ble i 2023 gitt ut av Gyldendal (oversatt fra latin av Einar Weidemann). Vitruv var interessert i vannforsyning og anbefalte vannrør av keramikk fordi han fryktet av bly var giftig.

I første kapittel i hans første bok beskrev Vitruvius de viktigste egenskapene til en ingeniør/arkitekt (i romersk tid var det ingen forskjell mellom de to fagene):

## Litteratur
*  
*  
*  
*  
* 

## Referanser


## Se også
* De architectura («Ti bøker om arkitektur»)

## Eksterne lenker
* 
* ''The Ten Books on Architecture'' online: krysslenket latin tekst og engelsk oversettelse
* ''The Ten Books on Architecture'' i samlingen til *Perseus Classics*.
* Palladio's Literary Predecessors
Domenico Bartolini

**Domenico Bartolini** (født 16. mai 1813 i Roma i Italia, død 2. oktober 1887 i Firenze) var en av den katolske kirkes kardinaler, og var tilknyttet Den romerske kurie. Han ble prefekt for Kongregasjonen for ritene 1878.

Han ble kreert til kardinal i mars 1875 av pave Pius IX, med *[[San Nicola in Carcere]]* som tittelkirke.

Han deltok ved konklavet 1878 som valgte pave Leo XIII.

## Referanser


## Eksterne lenker
* The Cardinals of the Holy Roman Church
Charité

**Charité** [] (fr. «barmhjertighet») er et universitetssykehus i Berlin, som tradisjonelt har vært knyttet til Humboldt-Universität zu Berlin. Siden 2003 har det vært felles medisinsk fakultet for både Humboldt-universitetet og Freie Universität Berlin.

Sykehuset eies av delstaten Berlin. Det hadde per 2020 i Berlin  ansatte,  sengeplasser,  studenter og en årlig omsetning på to milliarder euro. Sykehuset er fordelt på fire campuser som igjen er oppdelt i 17 sentra, bestående av cirka 100 klinikker og institutter.

## Historie

I 1710 truet pesten Berlin, og på ordre fra Preussens konge Fredrik I begynte byggingen av et såkalt karantenehus (pesthus) foran Spandowsche Tor. Etter pesten ble dette benyttet som sykehus for fattige. Senere ble det garnisons- og borgerlasarett og fikk ansvaret for utdannelse av leger for arméen. Soldatkongen Fredrik Wilhelm I gav sykehuset 1727 navnet *Charité* (fransk var hoffets foretrukne språk). Behandlingen ved sykehuset ble dermed også gratis.
 

I 1810 ble Humboldt-universitetet grunnlagt, og universitetet valgte først å drive sin egen universitetsklinikk. Da dets første medisinske dekanus Christoph Wilhelm Hufeland imidlertid også var en ledende lege ved Charité, knyttet han sykehuset til universitetsvirksomheten, inntil sykehuset og det medisinske fakultetet smeltet sammen.

I perioden 1896 til 1917 ble Charité bygget i rød mursten. Rudolf Virchow-klinikken ble åpnet i 1906. Jødiske leger og personell ble fordrevet fra sykehuset under nasjonalsosialismen. Under krigen ble sykehuset ødelagt av bombing, men bygget opp igjen fra 1945. Charité var DDRs fremste sykehus i perioden 1946 til 1989. 

Universitätsklinikum Benjamin Franklin ble åpnet i Steglitz i 1968 og lå dermed i Vest-Berlin i amerikansk sektor. I 1998 ble Humbolt-universitetets medisinske fakultet fusjonert med Virchow-klinikken og i 2003 ble Benjamin Franklin-klinikken også inkludert i sykehuset.

I den følgende tiden ble Charité verdersberømt gjennom fremragende leger og forskere som Rudolf Virchow, Hermann von Helmholtz, Robert Koch, Paul Ehrlich, Emil Adolf von Behring, Ferdinand Sauerbruch, Wilhelm Griesinger, Heinrich Schulte, Johann Otto Leonhard Heubner, Caspar Friedrich Wolff, Karl Bonhoeffer, Heinrich Adolf von Bardeleben, Hans Erhard Bock, August Bier, Walter Stoeckel, Johann Friedrich Dieffenbach, Traube, Gutzmann, Aschheim og Zondek. Åtte senere Nobelprisvinnere i medisin påbegynte sin vitenskapelige karrière ved Charité, som Werner Forssmann og Albrecht Kossel.

## Bildegalleri

Fil:Charite 1a.jpg|Inngang til Gamle Charité.
Fil:alte Charité1.jpg|Gamle Charité
Fil:alte Charité2.jpg|Gamle Charité
Fil:Charite 2a.jpg|"Bettenhochhaus" i Mitte
Fil:B-Lichterfelde Hindenburgdamm Klinikum.jpg|Campus Benjamin Franklin i Lichterfelde
Fil:Mittelpromenade Virchow Klinikum.jpg|Campus Virchow


## Referanser


## Eksterne lenker
*
Lorenzo Ilarione Randi

**Lorenzo Ilarione Randi** (født 12. juli 1818 i Bagnacavallo ved Faenza i Italia, død 20. desember 1887 i Roma) var en av den katolske kirkes kardinaler, og var tilknyttet Den romerske kurie.

Han ble kreert til kardinal *[[in pectore]]* i mars 1875 av pave Pius IX, utnevnelsen offentliggjort i september samme år, med *[[Santa Maria in Via Lata]]* som titulus.

Han deltok ved konklavet 1878 som valgte pave Leo XIII.

## Referanser


## Eksterne lenker
* Biografi på The Cardinals of the Holy Roman Church
Leon Battista Alberti

**Leon Battista Alberti** (1404–1472) var en italiensk arkitekt, billedhugger, gullsmed og kunstteoretiker. Alberti skrev flere verker om kunst. Mest kjent er bøkene *Om malerkunsten* og *Ti bøker om arkitektur*.

## Liv og virke
### Bakgrunn
Alberti ble født i en florentinsk adelsfamilie som levde i eksil i Genova. Han var sekretær til paven etter å ha avsluttet studier i universitetet i Padova og Bologna i 1432. 

### Arkitekt, kunstner
Leon Battista Alberti arbeidet som arkitekt i Ferrara, Firenze, Mantova, Rimini, Roma og Urbino.

Alberti kom til Firenze sammen med pave Eugenius IVs hoff i 1434. I Firenze ble han kjent med viktige arkitekter og kunstnere som Brunelleschi, Donatello, Ghiberti og Luca della Robbia, og han dedikerte sin viktige avhandling om malerkunsten, *Della Pittura* (1436) til disse og den avdøde Masaccio. Della Pittura inneholder den første beskrivelsen av perspektivisk gjengivelse, blant annet sentralperspektivets teoretiske oppbygning.

Alberti studerte antikkens mestrer. For å få nok kunnskap om romersk arkitektur, måtte man studere den og tegne den, mente han. Den klassiske arkitekturen avspeiler lover for orden og proporsjoner. Han fikk i 1450 i oppdrag å tegne fasaden til kirken Santa Maria Novella i Firenze, som var bygd på 1300-tallet. Det var vanlig i Italia at fasaden ble bygget til slutt, etter at kirkebygget var ferdig.

I det svært omfattende verket *De re aedificatoria* (1452) formulerer Alberti en teori om arkitekturen som er knyttet til Vitruvius. Blant Albertis mest kjente bygningsverker finnes den antikkinspirerte kirken San Francesco (1450) i Rimini, Palazzo Rucellai (1458) i Firenze, samt kirken Sant'Andrea (1472) i Mantua med sin banebrytende fasade og grunnplan. Fasaden til kirken San Marco ved Piazza Venezia i Roma tilskrives Alberti.

Som humanist betonte Alberti kunstenes fornuftsmessige og vitenskapelige natur. Han fragikk hermed det religiøst symbolske eller funksjonelle og tilbakegikk til en klassisk tenkemåte.

## Referanser


## Eksterne lenker
*
Nordbytunnelen

**Nordbytunnelen** er en motorveitunnel på europavei 6 i Frogn og Ås kommuner i Akershus. Den ble åpnet 1993 og består av to tunnelløp med to kjørefelt i hver retning. Den er 3850 meter lang og er dermed den nest lengste veitunnelen i Akershus. Belysningen i tunnelen ble oppgradert i løpet av 2014 og 2015.

Tunnelen går fra Vassum i Frogn til Vinterbrokrysset i Ås gjennom Nordbyåsen, derav navnet. Den ble åpnet i forbindelse med at E6 gjennom Follo ble bygget ut til motorvei (frem til slutten av 1980-tallet var E6 mellom Vinterbro og fylkesgrensen til Østfold fortsatt "gammeldags" tofelters landevei med mange stikkveier og gårder og bolighus langs veien mange steder). Tunnelåpningen var etterlengtet, da den fikk bort det meste av trafikken fra gamleveien rundt åsen forbi Nesset, som nå er del av fylkesvei 156. Nessetveien har mye bebyggelse, lav fartsgrense og er delvis skolevei, og før tunnelens tid var det saktegående kø her store deler av dagen. Nessetveien benyttes dog fortsatt som omkjøringsvei for E6 hver gang Nordbytunnelen må holdes stengt.

## Noen tall
*(2013)*
*Trafikk: 45 800 kjøretøy/dag.
*Lastebiltrafikk: 14 %
*Antall trafikkuhell: 95
*Antall ulykker: 2

## Se også
*Veitunneler i Norge

## Referanser
Eidsvolltunnelen

**Eidsvolltunnelen** er en 1&nbsp;193 m lang tunnel på europavei 6 i Eidsvoll. Den ble åpnet i 1993 og bestod da av ett tunnelløp. Den ligger 209-213 meter over havet. I årene 2009-2011 ble det bygget et nytt løp, som gir to felt i hver retning. Dette er en del av arbeidet med å utvide E6 til fire felts motorvei mellom Jessheim og Kolomoen.

*Deutsche Montan Technologie (DMT)* undersøkte tunnelen i 2005 og gav karakteren «poor». Spesielt trakk de frem  toveistrafikk uten skille og dårlig brannredning. Tunnelen har fra 2011 bare trafikk i en retning pr. løp.

Tunnelen ble regnet som farlig da det har vært flere ulykker her, også dødsulykker. Årsaken til noen av ulykkene har vært dugg på bilrutene på grunn av høy fuktighet. Tunnelen har også dårlig belysning. Disse problemene skal være borte etter ombygnignen.

I 2007 kjørte nesten 15&nbsp;000 biler gjennom tunnelen per dag (mot ca. 11&nbsp;000 i 2004).

Tunnelen har radiodekning for DAB, og nødetatene kommuniserer på sambandet ved bruk av Nødnett. Det er direkte forbindelse til Vegtrafikksentralen (VTS) i Oslo fra tunnelens nødstasjoner (SOS-kiosker). Disse kan og bør benyttes av trafikantene ved alle type hendelser i og utenfor tunnelen. VTS kan gi beskjed om hendelser i tunnelen til trafikanter som lytter på radio på samtlige kanaler DAB radio. Gult blinkende lys i tunnelen på skilt nr. 601,0  varsler trafikantene om at det er en viktig melding på radioen. Tunnelen har 4 tverrforbindelser mellom løpene som fungerer som rømningsvei i tillegg til tunnelportalene. Det er montert skilt med avstandsangivelse til rømningsveiene på tunnelveggene for hver 25 meter i begge løp.

## Se også
*Veitunneler i Norge
*Undersjøiske veitunneler i Norge

## Referanser

## Eksterne lenker
*Reportasje i Romerikes blad
Hawker Typhoon

**Hawker Typhoon** var et britisk en-motors jagerbomber med ett sete fra andre verdenskrig. Flyet ble produsert fra 1941 av Hawker Aircraft. Det var ment å være et avskjæringsfly i middels høy høyde, som en erstatning for Hawker Hurricane, men det oppsto flere designproblemer og den tilfredsstilte aldri dette kravet helt. Dewt ble istedenfor omgjort til en av den andre verdenskrigens mest vellykkede jagerbombere. Flyet ble senere videreutviklet til Hawker Tempest, som i begynnelsen gikk under navnet *Typhoon II*.

Typhoon ble opprinnelig utformet for å montere tolv .303 tommer (7,7 mm) Browning maskingevær og drivkraften var av de nyeste 2000 hk (1500 kW) motorene. Dens tjenesteintroduksjon på midten av 1941 var plaget med problemer og i flere måneder sto flyet overfor en tvilsom framtid. Da Luftwaffe tok den nye Focke-Wulf Fw 190 i bruk i 1941, var Typhoon det eneste jagerflyet fra Royal Air Force (RAF) som var i stand til å fange det inn i lave høyder; som et resultat sikret den en ny rolle som avskjæringsfly i lav høyde. 

Tyfonen ble etablert i roller som avskjærer om natten og langdistansejager. Fra slutten av 1942 var Typhoon utstyrt med bomber, disse bombebærende flyene fikk kallenavnet «Bomphoon» av pressen. Fra slutten av 1943 ble raketter av typen RP-3 lagt til våpenlageret. Med disse våpnene og dens fire 20 mm Hispano-autokanoner ble Typhoon et av andre verdenskrigs mest vellykkede bakkeangrepsfly.

## Likhet
På grunn av likheten med det tyske Focke-Wulf Fw 190, ble flere Typhoon-fly skutt ned av de alliertes fly og luftvernartilleri. Blant annet ble Erik Haabjørn 30. juli 1942 skutt ned av en sveit Spitfire, og ikke lenge etter var Svein Heglunds sveit involvert i en Typhoon-nedskyting  i forbindelse med Diepperaidet.  Derfor begynte man fra 1942 å eksperimentere med forskjellige typer merking. Fra desember 1942 til februar 1944 ble flyene merket med svarte og hvite striper på undersiden vingene.  Disse må ikke forveksles med de såkalte D-dagstripene, som ikke ble påmalt før mai 1944 og som i motsetning til Typhoon-stripene også dekket oversiden av vingen.

## Spesifikasjoner

## Referanser


## Litteratur
* Thomas, Chris; Shores, Christopher (2008): *Second Tactical Air Force Volume Four. Squadrons, Camouflage and Markings, Weapons and Tactics*. Hersham, Surrey, UK: Ian Allan Publishing Ltd., ISBN 1-906537-01-1.
* Air Ministry (2004): *Pilot's Notes for Typhoon Marks IA and IB; Sabre II or IIA engine*, 2. utg., London: Crecy Publications, ISBN 0-85979-033-9.

## Eksterne lenker
* Wings Palette-fargelegging
Typhoon

**Typhoon** er engelsk for tyfon og kan referere til

*Eurofighter Typhoon
*Hawker Typhoon

*Typhoon-klassen – ballistisk missilubåt
RPWL

**RPWL** er et tysk progressiv rock-band. I begynnelsen var det et Pink Floyd-coverband, noe det startet med i 1997, men etter tre år bestemte det seg for å spille sin egen musikk basert på sine inspirasjonskilder fra denne tiden. Debut-CD-en *God Has Failed* ble møtt med gode anmeldelser i de størrre musikkmagasinene som omhandler progressiv rock. 

I 2002 utga bandet *Trying to Kiss the Sun* og det tredje studioalbumet, *World Through My Eyes,* ble lansert i februar 2005.

## Diskografi
* *God Has Failed* (2000)
* *Trying to Kiss the Sun* (2002)
* *Stock* (Inneholder sjeldne spor og materiale som ikke har blitt offentliggjort før, 2003)
* *World Through My Eyes* (2005)
* *The RPWL Experience (Special Edition)* (2008)
* *The Gentle Art of Music* (Samlealbum, 2010)
* *Beyond Man and Time* (2012)
* *Wanted* (2014)
* *Tales from Outer Space* (2019)
* *Crime Scene* (2023)

## Eksterne lenker
* 
* 
*
Henryk Grossmann

**Henryk Grossmann** (født 1881 i Kraków, død 1950 i Leipzig) var en polsk-tysk økonom og historiker og en sentral tenker innen Frankfurtskolen i 1920- og 1930-årene.

Han ble født i en velstående jødisk familie i Kraków, da i Østerrike (del av Østerrike-Ungarn), og studerte jus og økonomi i Kraków (Det jagellonske universitet) og Wien (Universität Wien). Her studerte han blant annet under Eugen von Boehm-Bawerk og Carl Grunberg. 

Under første verdenskrig ble han kommunist, og etter revolusjonen i Russland var han en ivrig tilhenger av regimet i Sovjetunionen. I 1924 ble han midlertidig arrestert av ennå uoppklarte grunner i sammenheng med hans politiske legning. Etter å ha blitt sluppet fri forlot han Polen i 1925, og ble knyttet til Institut für Sozialforschung i Frankfurt am Main. Etter at Max Horkheimer overtok ledelsen av instituttet, ble Grossmann imidlertid kritisk til det han så som en degenerering til ikke-marxisme eller endog anti-marxisme innen Frankfurterskolen.

Han forlot Tyskland etter Hitlers maktovertagelse i 1933. Først flyktet han til Paris og senere til New York (via Storbritannia) der han bodde mellom 1937 og 1949. På Columbia University i New York jobbet han sammen med andre kollegaer i Frankfurterskolen i eksil, men fikk aldri samme posisjon som Theodor Adorno og Herbert Marcuse. 

Han vendte tilbake til Tyskland i 1949 da han ble professor i politisk økonomi i Leipzig i DDR. Han var da imidlertid akademisk forholdsvis isolert.

## Referanser
Central Park

**Central Park** er en 3,4&nbsp;km² stor rektangulær park i bydelen Manhattan i New York i USA.

Anleggelsen av Central Park som landskapspark mellom New Yorks 59. og 109. gate ble vedtatt i 1853. En konkurranse om utformingen ble vunnet av Frederick Law Olmsted og Calvert Vaux. Da parken ble anlagt lå den i byens nordre utkant; det varte flere tiår før den ble omringet av bybebyggelsen. Central Park er den femte største parken i New York. Parken er også større enn byen Monaco.

## Bilder

Fil:Chase William Merritt Terrace at the Mall 1890.jpg
Fil:Central Park, November 2001.png
Fil:The_Lake_Central_Park.jpg


## Eksterne lenker
*
RaceTech

**RaceTech Ltd** er en liten estisk bilprodusent, startet i 1992 av Valter Teppan.  De holder til i Tartu.

Firmaet leverer tjenester og produkter til løpsmiljøet i Estland og Skandinavia, samt bygger en Lotus 7-replika kalt ESTfield.  Denne er basert på Lada-deler, med noen Volvo-deler der det trengs høyere styrke.  Den første prototypen, denne med Audi-motor var klar i 2000.  På slutten av 2003 var det produsert 78 biler.

## Eksterne lenker

*   Offisiell hjemmeside
Mandriva

:*For Linux-distribusjonen, se [[Mandriva Linux]].*

**Mandriva S.A.** var et fransk selskap som sto bak linux-distribusjonen Mandriva Linux. Selskapet ble grunnlagt i 1998 under navnet *Mandrakesoft*, men skiftet i 2005 navn til Mandriva etter et oppkjøp av det brasilianske selskapet Conectiva og amerikanske  Lycoris. Disse stod henholdsvis bak linux-distribusjonene Conectiva Linux og Lycoris Desktop/LX. Begge disse ble integrert i Mandriva Linux. Den 22. mai 2015 Gikk selskapet konkurs   som følge av en rettsavgjørelse i Frankrike.

Mandriva hadde avdelinger i Frankrike, Brasil og USA.

Mandriva S.A. er registrert på Euronext Marché Libre.

## Referanser



## Eksterne lenker
* 
* Offisiell nettside (Arkiv)